# Jurnalul Oficial C 258A/10 o

| | ISSN 1830-3668 |
| --- | --- |
| Jurnalul Oficial
  al Uniunii Europene | C 258A |
| | |
| Ediţia în limba română | Comunicări şi informări | Anul 5110 octombrie 2008 |

ISSN 1830-3668

Jurnalul Oficial

al Uniunii Europene

C 258A

Ediţia în limba română

Comunicări şi informări

Anul 5110 octombrie 2008

---

| Informarea nr. | Cuprins | Pagina |
| --- | --- | --- |
| | V   Anunțuri |
| | PROCEDURI ADMINISTRATIVE |
| | Comisie |
| 2008/C 258A/01 | Anunț de post vacant: director (gradul AD 14) al Fundației Europene de Formare (ETF), Torino, Italia – COM/2008/10118 | 1 |

Informarea nr.

Cuprins

Pagina

V   Anunțuri

PROCEDURI ADMINISTRATIVE

Comisie

2008/C 258A/01

Anunț de post vacant: director (gradul AD 14) al Fundației Europene de Formare (ETF), Torino, Italia – COM/2008/10118

1

| RO | |
| --- | --- |

RO

---

V Anunțuri

PROCEDURI ADMINISTRATIVE

Comisie

| 10.10.2008 | RO | Jurnalul Oficial al Uniunii Europene | CA 258/1 |
| --- | --- | --- | --- |

10.10.2008

RO

Jurnalul Oficial al Uniunii Europene

CA 258/1

---

ANUNȚ DE POST VACANT: DIRECTOR (GRADUL AD 14) AL FUNDAȚIEI EUROPENE DE FORMARE (ETF), TORINO, ITALIA

COM/2008/10118

(2008/C 258 A/01)

Comisia Europeană a decis să lanseze o invitație de depunere a candidaturilor pentru postul de director (gradul AD 14) al Fundației Europene de Formare.

Cine suntem?

Fundația Europeană de Formare (ETF) este o agenție a Uniunii Europene care a fost instituită prin Regulamentul (CEE) nr. 1360/90 al Consiliului (1). Fundația Europeană de Formare are sediul la Torino, în Italia, și are în jur de 130 de angajați. Limba de lucru a agenției este engleza.

ETF furnizează sprijin Comisiei Europene, țărilor partenere ale UE și statelor membre UE în cadrul instrumentelor de politică externă ale Uniunii și desfășoară activități de informare, coordonare, consiliere și dezvoltare.

Din 1994, când și-a început activitatea, ETF a devenit un centru de expertiză în domeniul dezvoltării și al reformei educației profesionale și a sistemelor de formare din țările candidate și țările partenere ale UE, promovând dezvoltarea capitalului uman și încurajând, astfel, creșterea durabilă și incluziunea socială în aceste țări.

În regulamentul menționat anterior sunt prezentate detalii specifice privind obiectivele și funcțiile ETF, iar informații suplimentare pot fi găsite accesând următorul site internet: http://www.etf.europa.eu/.

Ce propunem?

Directorul este reprezentantul legal și imaginea publică a agenției și răspunde în fața Consiliului de conducere. Printre sarcinile și responsabilitățile sale se numără:

| — | elaborarea și atingerea obiectivelor strategice în conformitate cu funcțiile sale și cu procedurile prevăzute în regulament; |
| --- | --- |

—

elaborarea și atingerea obiectivelor strategice în conformitate cu funcțiile sale și cu procedurile prevăzute în regulament;

| — | pregătirea și punerea în aplicare a programelor de lucru anuale și multianuale; |
| --- | --- |

—

pregătirea și punerea în aplicare a programelor de lucru anuale și multianuale;

| — | administrarea curentă a personalului agenției, inclusiv recrutarea acestuia; |
| --- | --- |

—

administrarea curentă a personalului agenției, inclusiv recrutarea acestuia;

| — | pregătirea și organizarea ședințelor Consiliului de conducere și punerea în aplicare a deciziilor acestuia; |
| --- | --- |

—

pregătirea și organizarea ședințelor Consiliului de conducere și punerea în aplicare a deciziilor acestuia;

| — | pregătirea și execuția bugetului agenției și asigurarea faptului că acesta este gestionat eficient și în conformitate cu principiile bunei gestiuni financiare; |
| --- | --- |

—

pregătirea și execuția bugetului agenției și asigurarea faptului că acesta este gestionat eficient și în conformitate cu principiile bunei gestiuni financiare;

| — | facilitarea cooperării între agenție, instituțiile europene, statele membre și părțile interesate; |
| --- | --- |

—

facilitarea cooperării între agenție, instituțiile europene, statele membre și părțile interesate;

| — | comunicarea directă și indirectă cu publicul privind toate aspectele care fac obiectul misiunii agenției. |
| --- | --- |

—

comunicarea directă și indirectă cu publicul privind toate aspectele care fac obiectul misiunii agenției.

Aceste sarcini sunt descrise și în regulamentul menționat anterior, în special la articolul 7.

Căutăm candidați care să aibă:

| — | capacitatea de a conduce o organizație, atât la nivel strategic, cât și pe planul gestiunii interne, și de a îndeplini mandatul agenției; |
| --- | --- |

—

capacitatea de a conduce o organizație, atât la nivel strategic, cât și pe planul gestiunii interne, și de a îndeplini mandatul agenției;

| — | capacitatea de a conduce și de a motiva o echipă numeroasă într-un mediu european, multicultural și multilingv; |
| --- | --- |

—

capacitatea de a conduce și de a motiva o echipă numeroasă într-un mediu european, multicultural și multilingv;

| — | experiență în gestionarea resurselor bugetare, financiare și umane în context național, european și/sau internațional; |
| --- | --- |

—

experiență în gestionarea resurselor bugetare, financiare și umane în context național, european și/sau internațional;

| — | cunoștințe și experiență în elaborarea politicilor și practică privind educația și formarea profesională și/sau relațiile externe; |
| --- | --- |

—

cunoștințe și experiență în elaborarea politicilor și practică privind educația și formarea profesională și/sau relațiile externe;

| — | capacitatea de a comunica cu publicul și de a coopera cu părțile interesate (autoritățile locale, naționale, europene și internaționale, organizațiile internaționale etc.); |
| --- | --- |

—

capacitatea de a comunica cu publicul și de a coopera cu părțile interesate (autoritățile locale, naționale, europene și internaționale, organizațiile internaționale etc.);

| — | o bună cunoaștere a instituțiilor UE, a modului lor de funcționare și a interacțiunii dintre acestea, precum și a politicilor UE și a activităților internaționale relevante pentru activitățile desfășurate de agenție. |
| --- | --- |

—

o bună cunoaștere a instituțiilor UE, a modului lor de funcționare și a interacțiunii dintre acestea, precum și a politicilor UE și a activităților internaționale relevante pentru activitățile desfășurate de agenție.

Candidații trebuie:

| — | să fie resortisanți ai unui stat membru al Uniunii Europene; |
| --- | --- |

—

să fie resortisanți ai unui stat membru al Uniunii Europene;

| — | să dețină o diplomă universitară sau o diplomă echivalentă care le permite accesul la studii postuniversitare, de preferință într-un domeniu care are legătură cu misiunea agenției; |
| --- | --- |

—

să dețină o diplomă universitară sau o diplomă echivalentă care le permite accesul la studii postuniversitare, de preferință într-un domeniu care are legătură cu misiunea agenției;

| — | să aibă cel puțin 15 ani de experiență profesională în sectorul public sau privat (dobândită după obținerea diplomei universitare menționate anterior sau a unei diplome echivalente), dintre care minimum 5 ani în domeniul de activitate al agenției; |
| --- | --- |

—

să aibă cel puțin 15 ani de experiență profesională în sectorul public sau privat (dobândită după obținerea diplomei universitare menționate anterior sau a unei diplome echivalente), dintre care minimum 5 ani în domeniul de activitate al agenției;

| — | să aibă cel puțin cinci ani de experiență profesională într-o funcție de conducere la nivel înalt, inclusiv experiență în gestionarea personalului și a finanțelor (candidaților li se cere în mod explicit să dea detalii privind mărimea, numărul de angajați, bugetul și natura departamentelor pe care le-au gestionat anterior); |
| --- | --- |

—

să aibă cel puțin cinci ani de experiență profesională într-o funcție de conducere la nivel înalt, inclusiv experiență în gestionarea personalului și a finanțelor (candidaților li se cere în mod explicit să dea detalii privind mărimea, numărul de angajați, bugetul și natura departamentelor pe care le-au gestionat anterior);

| — | să cunoască temeinic cel puțin una dintre limbile oficiale ale Uniunii Europene și satisfăcător o altă limbă oficială a UE. O bună cunoaștere a limbii engleze este esențială. Cunoașterea limbii franceze ar constitui un avantaj; |
| --- | --- |

—

să cunoască temeinic cel puțin una dintre limbile oficiale ale Uniunii Europene și satisfăcător o altă limbă oficială a UE. O bună cunoaștere a limbii engleze este esențială. Cunoașterea limbii franceze ar constitui un avantaj;

| — | să poată duce la bun sfârșit un mandat complet de cinci ani înainte de vârsta pensionării (stabilită la sfârșitul lunii în care împlinesc vârsta de 65 de ani). |
| --- | --- |

—

să poată duce la bun sfârșit un mandat complet de cinci ani înainte de vârsta pensionării (stabilită la sfârșitul lunii în care împlinesc vârsta de 65 de ani).

Independență și declarația de interese

Directorul va trebui să dea o declarație prin care se angajează să acționeze în mod independent în interesul public, precum și o declarație cu privire la orice interese care s-ar putea considera că aduc atingere independenței sale. Candidații trebuie să confirme în actul de candidatură disponibilitatea de a da aceste declarații.

Selecție și numire

Pentru procesul de selecție va fi instituit un comitet de preselecție compus din trei înalți funcționari ai Comisiei, având grade și funcții cel puțin echivalente cu cele aferente postului vacant. Acest comitet va invita să participe la un interviu candidații care au profilul cel mai potrivit pentru a răspunde nevoilor specifice ale postului, aceștia fiind selectați pe baza meritelor lor relevante pentru postul vacant, în conformitate cu criteriile menționate anterior. Candidații preselecționați de către comitetul de preselecție vor fi apoi convocați la un interviu cu Comitetul consultativ privind numirile al Comisiei (CCN) și vor fi testați într-un centru de evaluare condus de consultanți externi din domeniul recrutării. Candidații preselectați de către CCN vor fi apoi convocați la un interviu cu comisarul pentru educație, formare, cultură și tineret și, eventual, cu comisarul pentru probleme administrative, audit și antifraudă.

În urma acestor interviuri, Comisia adoptă o listă a candidaților preselectați, care va fi comunicată Consiliului de conducere al ETF. Acesta din urmă va numi directorul dintre candidații preselectați de pe listă. Includerea pe această listă nu garantează numirea.

Este posibilă convocarea candidaților și la alte interviuri și/sau teste în afara celor indicate mai sus. Este posibil inclusiv să se solicite candidaților să dea o declarație în fața comisiei (comisiilor) competente a(le) Parlamentului European.

Postul este disponibil începând cu 1 iulie 2009.

Egalitatea de șanse

Agenția de reglementare aplică o politică de egalitate a șanselor.

Condiții de încadrare în muncă

Directorul va fi numit ca agent temporar cu gradul AD 14, în conformitate cu articolul 2 litera (a) din Regimul aplicabil celorlalți agenți ai Comunităților Europene (2), pentru o perioadă de 5 ani.

Locul de desfășurare a activității este Torino (Italia), unde se află sediul agenției.

Procedura de depunere a candidaturii

Pentru a asigura valabilitatea candidaturilor lor, persoanele interesate trebuie să depună un formular de candidatură completat corespunzător, o scrisoare de intenție și un curriculum vitae. CV-ul este preferabil să fie completat pe modelul CV-ului european (3). Candidaturile vor fi respinse dacă dosarul este incomplet.

Nu trebuie trimise deocamdată documente justificative (de exemplu, copii legalizate ale diplomelor/atestatelor, referințe, dovezi privind experiența profesională etc.), însă acestea trebuie prezentate într-o etapă ulterioară a procedurii, dacă este cazul.

Pentru a facilita procesul de selecție, corespondența cu candidații privind acest post vacant se va efectua în limba engleză.

Candidaturile, redactate de preferință în limba engleză, trebuie trimise prin e-mail la:

EAC-ETF-VACANCY@ec.europa.eu

Persoanele care nu își pot trimite candidaturile prin e-mail o pot face prin scrisoare recomandată sau prin serviciul de curierat rapid la adresa:

| Doamna Belén Bernaldo de Quirós |
| --- |
| European Commission |
| Directorate General for Education and Culture |
| Office MADO 7/03 |
| BE 1049 Bruxelles (Belgia) |

Doamna Belén Bernaldo de Quirós

European Commission

Directorate General for Education and Culture

Office MADO 7/03

BE 1049 Bruxelles (Belgia)

Candidații sunt rugați să semnaleze la adresa menționată anterior, în scris și fără întârziere, orice eventuală schimbare de adresă.

Pentru informații suplimentare privind postul vacant, o puteți contacta pe doamna Bernaldo de Quirós, șeful unității EAC.A.3 [e-mail: belen.bernaldo-de-quiros@ec.europa.eu, telefon (32-2) 296 03 12].

Data-limită

Candidaturile trebuie trimise fie prin e-mail, fie prin scrisoare recomandată până cel târziu la 10 noiembrie 2008 (data e-mailului sau a ștampilei poștei în cazul scrisorii recomandate).

Candidaturile trimise prin serviciul de curierat rapid trebuie să ajungă la adresa indicată mai sus până cel târziu la data de 10 noiembrie 2008, ora 17.00 (ora Bruxelles-ului).

Comisia își rezervă dreptul de a prelungi termenul de depunere a candidaturilor pentru acest post vacant numai prin publicarea unui anunț în Jurnalul Oficial al Uniunii Europene.

Informații importante pentru candidați

Se reamintește candidaților că deliberările comitetelor de selecție sunt confidențiale. Li se interzice candidaților să intre în contact direct sau indirect cu membrii comitetelor de selecție sau să ceară cuiva să facă acest lucru în numele lor.

Protecția datelor cu caracter personal

Comisia se va asigura că datele cu caracter personal ale candidaților sunt prelucrate în conformitate cu Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (4). Acest lucru se aplică în special în ceea ce privește confidențialitatea și securitatea acestor date.

---

(1)  JO L 131, 23.5.1990, p. 1.

(2)  JO L 124, 27.4.2004, p. 1; http://eur-lex.europa.eu/en/index.htm

(3)  CV-ul european poate fi descărcat de pe site-ul http://europass.cedefop.europa.eu/htm/index.htm

(4)  JO L 8, 12.1.2001, p. 1.

---

Image

Image

Image

Image

---